Source: https://srzbratislava5.sk/author/admin-atilla/page/6/
Timestamp: 2019-09-17 02:15:29+00:00
Document Index: 3419536

Matched Legal Cases: ['§ 1', '§ 34', '§ 35', '§ 1', '§ 34', '§ 35']

CIW Admin, Author Slovenský Rybársky Zväz - Page 6 of 10
Autor: CIW Admin
Za neodpracovanú brigádu ( 8 hodín ) povinnosť úhrady 15,00 € – príspevok na zarybnenie. Od brigády sú oslobodené deti a mládež do 18 rokov, ženy, dôchodcovia nad 62 rokov a invalidní dôchodcovia, držitelia preukazu ZŤP-s. V prípade odpracovania brigády v inej organizácii je potrebné predloženie potvrdenia.SRZ Mestská organizácia Bratislava V.
Brigády v roku 2018 – začiatok od 08.00 hod:
pri OAZE
Veľké a Malé Čunovo
U horára
za horárňou
Chorv. kanál
pri Kauflande
Veľký Zemník, Malý Zemník
pri pošte Vlast .nám.
tretí prechod
Jarovecko – rusovecká sústava
pri Medissime
pri pošte Vlast. nám.
pri Medissimee
Dátum: 21. decembra 2017
Dňa 31. októbra 2017 vyšiel v denníku SME článok pod názvom „Novela zákona o rybárstve má upresniť kompetencie a chrániť vodné zdroje“ v nasledovnom znení:
Cieľom nového zákona je nie len spresnenie existujúcich pojmov, ale aj doplnenie nových.
Ministerstvo životného prostredia (MŽP) SR prichádza s návrhom nového zákona o rybárstve. Tento týždeň ho predložilo do medzirezortného pripomienkového konania.
“Zákon o rybárstve nebol novelizovaný 15 rokov. Všetky dotknuté strany a subjekty sa zhodli, že je nutné legislatívu modernizovať, aby zákon lepšie reflektoval súčasné podmienky. Napríklad v oblasti kontroly výkonu rybárskeho práva, čo bola požiadavka aj Slovenského rybárskeho zväzu (SRZ),” povedal hovorca envirorezortu Tomáš Ferenčák.
Ako poukázalo ministerstvo, z dôvodu nie celkom zrozumiteľnej formulácie sa právna norma mnohokrát diametrálne interpretovala a chápala. To spôsobovalo problémy s výkonom rybárskeho práva.
“Návrh zákona reflektuje potreby širokej rybárskej základne, ktorá v súčasnosti výrazne presahuje počet 110.000 registrovaných členov SRZ okrem iného aj zachovaním jeho významného postavenia v zákone, ktorému ministerstvo pridelí výkon rybárskeho práva vo vodných tokoch, ale aj značného počtu ďalších rybárov, ktorým sú povolenia na rybolov vydávané ostatnými užívateľmi rybárskych rybárov,” konštatuje sa v dôvodovej správe.
Cieľom nového zákona je nie len spresnenie existujúcich pojmov, ale aj doplnenie nových. Novinkou má byť napríklad možnosť vzniku rybárskych revírov s režimom účelového rybárskeho hospodárenia. Má sa využívať pri revíroch, ako sú vodárenské nádrže a ich prítoky, ktoré sú zdrojom pitnej vody.
“Je známe, že obsádky rýb ovplyvňujú kvalitu vodného prostredia a zároveň pôsobia ako indikátor prípadného znečistenia, respektíve neželaného zásahu do kvality vody,” ozrejmil envirorezort. Lov rýb v takýchto revíroch má byť preto možný len vo výnimočných, zákonom stanovených prípadoch so súhlasom ministerstva.
V lovných revíroch majú zase pribudnúť oznámenia o prípadných ťažkých kovoch v rybách. Pokiaľ sa limit ťažkých kovov v svalovine rýb prekročí, majú sa na mieste objaviť tabuľky s touto informáciou, ako aj odporúčaním mäso nekonzumovať. “Loviaci akceptujúci odporúčanie užívateľa môžu ulovené ryby v takomto revíri buď púšťať späť do vody, alebo v prípade väčších exemplárov je ich možné vypreparovať na účely trofeje. Konzumácia takýchto rýb tak bude na vlastné nebezpečenstvo,” konštatuje sa v návrhu zákona.
Významným posunom oproti súčasnému právnemu stavu je podľa ministerstva aj zavedenie sankčného postihu za neoprávnené nakladanie s výkonom rybárskeho práva a taktiež úprava ustanovení o rybárskych pretekoch ako športovej rybárskej činnosti. Právna norma okrem iného aj sprísňuje kritéria výberu členov rybárskej stráže.
Návrh nového zákona už kritizoval Slovenský rybársky zväz, obával sa prideľovania výkonu rybárskeho práva aj Slovenskému vodohospodárskemu podniku (SVP) a Štátnej ochrane prírody (ŠOP).
“Ide o nedorozumenie. Pripomienkujúce strany, SVP a ŠOP, navrhli zmenu, ktorá narazila na nesúhlas rybárov. Čo je pri príprave akéhokoľvek zákona absolútne bežné. No aby sa predišlo podobným nedorozumeniam, do procesu vstúpil aj minister životného prostredia László Sólymos. Ten sa stretol so zástupcami SRZ, vec si vyjasnili a dohodli sa na ďalšom postupe. A keďže zákon len ide do medzirezortného pripomienkového konania, ešte je ďalší priestor na diskusiu,” zhrnul Ferenčák.
Návrh nového zákona musí ešte prerokovať vláda a parlament, odobriť ho musí aj prezident. Jeho účinnosť sa predpokladá od januára 2019.
Článok si môžete prečítať aj na nižšie uvedenej prílohe:
Novela zákona o rybárstve má upresniť kompetencie a chrániť vodné zdroje
Článok bol uverejnený aj na webovej stránke. Zároveň prosíme o jeho zdieľanie aj na Vašich webových portáloch. Ďakujeme
e-mail: sekretariat@srzrada.sk∞
Dátum: 1. novembra 2017
Vážení členovia SRZ,
dovoľujeme si Vás informovať, že dňa 30. októbra 2017 začalo medzirezortné pripomienkované konanie k návrhu zákona o rybárstve.
Na nižšie uvedenom linku nájdete všetku sprievodnú dokumentáciu aj so znením návrhu zákona o rybárstve a jeho vykonávacieho predpisu:
https://www.slov-lex.sk/legislativne-procesy/SK/LP/2017/751
Svoje pripomienky – návrh zmeny konkrétneho ustanovenia so zdôvodnením môžete zaslať na Sekretariát MsO SRZ – elektronickou formou – do 02. novembra 2017 vrátane. Zároveň si Vás dovoľujeme upozorniť, že na neskôr podané pripomienky sa nebude prihliadať.
V rámci pripomienok sa prosím zamerajte len na návrh zákona o rybárstve, nakoľko pripomienkovanie vyhlášky bude prebiehať v samostatnom legislatívnom procese.
Pripomienky budú spracované a odoslané na sekretariát Rady SRZ v termíne do 04. novembra 2017 vrátane. Následne ich Rada SRZ spracuje do jedného stanoviska a odošle na medzirezortné pripomienkové konanie.
Pre efektívne spracovanie Vašich pripomienok na Sekretariát MsO SRZ Vám žiadame dodržať nasledovný postup:
Spracovať pripomienky k návrhu zákona o rybárstve vo formáte ako je uvedený nižšie uvedený príklad:
uviesť ktoré ustanovenie pripomienkujete
či je pripomienka zásadná alebo obyčajná
uviesť akú zmenu navrhujete
zdôvodnenie navrhovanej zmeny.
K § 1 ods. 2
Pripomienka je zásadná
Navrhované znenie: Tento zákon sa nevzťahuje na ochranu, chov a lov rýb vo vodných plochách s výmerou do 25 m2 a na ochranu, chov a lov rýb vo vodách, ktoré nie sú predmetom evidencie o vodách[1], alebo z ktorých Ministerstvo životného prostredia Slovenskej republiky (ďalej len „ministerstvo“) nevytvorilo rybárske revíry.
Zdôvodnenie: vypustiť vyznačený text vypustiť, nesúlad s § 34 a § 35; vodná plocha využívaná na podnikanie nie je rybárskym revírom, pričom z § 1 vyplýva, že na takéto vody sa zákon nevzťahuje vôbec a z § 34 vyplýva, že sa nevzťahujú na takéto vody len niektoré ustanovenia; to isté aj v § 35; zároveň, ak by sa zákon na takéto vody nevzťahoval, nemohol by upravovať prideľovanie vodnej plochy do osobitného režimu podnikania)
Spracované pripomienky k návrhu zákona o rybárstve musia byť podpísané a odoslané štatutárnymi zástupcami ZO SRZ elektronicky na sekretariát Rady SRZ.
M. Jankovičová – tajomník
Dátum: 31. októbra 2017 31. októbra 2017
ZO SRZ-Stanovisko k problematike vo veci návrhu zákona o rybárstve a pos…
Dátum: 27. októbra 2017 27. októbra 2017